തന്നെ ഉദ്ഘാടനങ്ങളുടെ ഉണ്ണി എന്ന് വിളിക്കാറുണ്ടെന്ന് ഊര്മി ഉണ്ണി നടിയും നര്ത്തകിയുമായ ഊര്മി ഉണ്ണി മലയാളികള്ക്ക് ഏറെ പരിചിതമായ താരമാണ്. വര്ഷങ്ങളായി സിനിമയിലും സീരിയലിലും സജീവമായ താരം ഇപ്പോള് തന്റെ ഉദ്ഘാടനങ്ങളുടെ ചരിത്രം പങ്കു വച്ചിരിക്കുകയാണ്. ഏതാണ്ട് 30 വര്ഷമായി താന് സിനിമയില് ഉണ്ടെന്നും ഈ കാലയളവില് 5000 ഉദ്ഘാടങ്ങള്താന് നടത്തിയിട്ടുണ്ടെന്നും പറഞ്ഞ ഊര്മിള ഉണ്ണി തന്നെ ഉദ്ഘാടനങ്ങളുടെ ഉണ്ണി, എന്ന് വിളിക്കാറുണ്ടെന്ന് പറഞ്ഞു. ഇപ്പോള് തന്റെ ആദ്യ ഉദ്ഘാടനത്തെപ്പറ്റി വെളിപ്പെടുത്തിയിരിക്കുകയാണ് താരം. 1988ല് എന്റെ ആദ്യ സിനിമയായ മാറാട്ടം ഷൂട്ടിങ് കഴിഞ്ഞ് ഞാന് മടങ്ങി വന്ന ദിവസം എനിക്കൊരു ഫോണ് വന്നു. വടക്കാഞ്ചേരിയില് ഒരു സ്റ്റേഷനറി കട ഉദ്ഘാടനം ചെയ്യാമോ എന്നു ചോദിച്ചു അവര്. ഞാന് റോങ് നമ്ബര് എന്നു പറഞ്ഞു. കോള് കട്ട് ചെയ്തു. അവര് വീണ്ടും വിളിച്ചു. എനിക്കെല്ലാം അദ്ഭുതമായിരുന്നു. വീട്ടിലിരിക്കുന്ന എന്നെ വിളിച്ച് കട ഉദ്ഘാടനം ചെയ്യിക്കാന് ഞാനാരാ? പിന്നീട് ഓര്ത്തു ശരിയാണ് ഞാന് സിനിമാ താരമായിക്കഴിഞ്ഞു അല്ലേ? കടയ്ക്കു മുമ്ബില് വലിയ ജനക്കൂട്ടമുണ്ടായിരുന്നു. എന്റെ അദ്ഭുതം മാറിയിരുന്നില്ല, അതായിരുന്നു ഉദ്ഘാടനങ്ങളുടെ തുടക്കം. താന് അറിയപ്പെടുന്ന സ്വര്ണക്കടകളോ , തുണിക്കടകളോ ഒന്നും ഉദ്ഘാടനം ചെയ്തിട്ടില്ലെന്നും വളരെ ചെറിയ ഓഫിസുകളും, കൊച്ചു കടകളുമാണ് താന് വിദേശ രാജ്യങ്ങളിലും ഉദ്ഘാടനം ചെയ്തിട്ടുള്ളുവെന്ന് തരാം പറഞ്ഞു.The post തന്നെ ഉദ്ഘാടനങ്ങളുടെ ഉണ്ണി എന്ന് വിളിക്കാറുണ്ടെന്ന് ഊര്മി ഉണ്ണി first appeared on MalayalamExpressOnline.